CELEX: 32009R0308
Language: lt
Date: 2009-04-15 00:00:00
Title: 2009 m. balandžio 15 d. Komisijos reglamentas (EB) Nr. 308/2009, iš dalies keičiantis Europos Parlamento ir Tarybos reglamento (EB) Nr. 1013/2006 dėl atliekų vežimo IIIA ir VI priedus siekiant juos suderinti su mokslo ir technikos pažanga (Tekstas svarbus EEE )

16.4.2009   
            
            
               LT
            
            
               Europos Sąjungos oficialusis leidinys
            
            
               L 97/8
            
         
      KOMISIJOS REGLAMENTAS (EB) Nr. 308/2009
   2009 m. balandžio 15 d.
   iš dalies keičiantis Europos Parlamento ir Tarybos reglamento (EB) Nr. 1013/2006 dėl atliekų vežimo IIIA ir VI priedus siekiant juos suderinti su mokslo ir technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo (1), ypač į jo 58 straipsnio 1 dalies a punktą,
   kadangi:
   
               (1)
            
            
               Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencijos aštuntajame susitikime, vykusiame 2006 m. lapkričio 27 d.–gruodžio 1 d., susitarta, kad reikia iš dalies pakeisti Reglamento (EB) Nr. 1013/2006 dėl atliekų vežimo VI priedą. Šis dalinis pakeitimas yra susijęs su viso atliekų kiekio, dėl kurio gautas išankstinis sutikimas, mato vienetų keitimu iš „kg/l“ į „tonos (Mg)“, taip suderinant to reglamento IA, IB ir VII prieduose naudojamus mato vienetus.
            
         
               (2)
            
            
               Be to, vadovaudamosi Reglamento (EB) Nr. 1013/2006 58 straipsnio 1 dalies c punktu, valstybės narės 2008 m. vasario 29 d., 2008 m. kovo 10 d., 2008 m. kovo 17 d. ir 2008 m. balandžio 29 d. pateikė Komisijai prašymus apsvarstyti III priede nurodytų mišrių atliekų, susidedančių iš dviejų ir daugiau atliekų, įtraukimo į IIIA priedą klausimą.
            
         
               (3)
            
            
               Pagal Reglamento (EB) Nr. 1013/2006 54 straipsnį paskirti susirašinėtojai susitikime, surengtame pagal to reglamento 57 straipsnį, sutarė, kad kartu su prašymu įtraukti mišrias atliekas į IIIA priedą turi būti pateikiama tam tikra informacija, kad būtų galima įvertinti tuos atliekų mišinius. Minima informacija įvertinta pagal Reglamentą (EB) Nr. 1013/2006.
            
         
               (4)
            
            
               Atliekų tvarkymo aplinkai saugiu būdu samprata apima mažiau aplinkai žalingų metodų bei technologijų naudojimą: naudojamos medžiagos, iš kurių išsiskiria mažiau potencialiai pavojingų medžiagų, ir procesai, kuriuose išskiriama mažiau potencialiai pavojingų medžiagų bei tokios medžiagos pašalinamos iš išmetamųjų teršalų prieš juos išmetant į aplinką, arba naudojamos ir perdirbamos gamybos atliekos. Šalys, kurioms taikomas OECD sprendimas, privalo užtikrinti, kad jų naudojimo įrenginiuose būtų naudojami pažangūs atliekų naudojimo metodai. Pažangios atliekų naudojimo technologijos yra būtinos, kai tarp mišrių atliekų yra nevienalyčių atliekų, pavyzdžiui, tauriųjų metalų ir vario apdorojimo šlakų. Neaišku, ar valstybės, kurioms OECD sprendimas netaikomas, atitinka tokius standartus. Todėl IIIA priedo (OECD) įrašai GB040, skirti mišrioms atliekoms, tarp kurių yra tauriųjų metalų ir vario apdorojimo šlakų, neturėtų būti taikomi valstybėms, kurioms netaikomas OECD sprendimas.
            
         
               (5)
            
            
               Todėl Reglamento (EB) Nr. 1013/2006 IIIA ir VI priedus reikėtų atitinkamai iš dalies pakeisti.
            
         
               (6)
            
            
               IIIA priede pateiktą mišrių atliekų sąrašą, ypač įrašus, kurie netaikomi valstybėms, kurioms OECD sprendimas netaikomas, reikėtų peržiūrėti atsižvelgiant į šių valstybių pateiktą informaciją apie jų technologinius atliekų naudojimo pajėgumus bei apie atliekų tvarkymą aplinkai saugiu būdu.
            
         
               (7)
            
            
               Šiame reglamente numatytos priemonės atitinka Europos Parlamento ir Tarybos direktyvos 2006/12/EB (2) 18 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1013/2006 IIIA ir VI priedai pakeičiami šio reglamento priede nurodytu tekstu.
   2 straipsnis
   IIIA priedas peržiūrimas, jei reikia, per 12 mėnesių nuo šio reglamento įsigaliojimo, visų pirma siekiant atsižvelgti į valstybių, kurioms netaikomas OECD sprendimas, pateiktą informaciją apie jų technologinius atliekų naudojimo pajėgumus ir įrodymus, kad jose atliekos tvarkomos sąlygomis, lygiavertėmis tų valstybių, kurioms OECD sprendimas taikomas, sąlygoms.
   3 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyj 2009 m. balandžio 15 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 190, 2006 7 12, p. 1.
   
      (2)  OL L 114, 2006 4 27, p. 9.
   
      PRIEDAS
      
                  1)
               
               
                  Reglamento (EB) Nr. 1013/2006 IIIA priedas pakeičiamas taip:
                  
                     „IIIA PRIEDAS
                     
                        MIŠRIOS ATLIEKOS, SUSIDEDANČIOS IŠ DVIEJŲ ARBA DAUGIAU ATLIEKŲ, IŠVARDYTOS III PRIEDE IR NEKLASIFIKUOJAMOS VIENOJE ĮRAŠO SKILTYJE, KAIP NURODYTA 3 STRAIPSNIO 2 DALYJE
                     
                     
                                 1.
                              
                              
                                 Nepriklausomai nuo to, ar atliekų mišiniai yra įtraukti į šį sąrašą, jiems gali būti netaikomas 18 straipsnyje nustatytas bendrasis reikalavimas, kad juos lydėtų dokumentas su tam tikra informacija, jei jie yra užteršti kitomis medžiagomis tokiu mastu, kuris:
                                 
                                             a)
                                          
                                          
                                             padidintų su atliekomis susijusią grėsmę, dėl kurios joms galėtų būti taikoma išankstinio rašytinio pranešimo ir sutikimo procedūra, atsižvelgiant į pavojingas savybes, išvardytas Direktyvos 91/689/EEB III priede; arba
                                          
                                       
                                             b)
                                          
                                          
                                             užkirstų kelią atliekų naudojimui aplinkai saugiu būdu.
                                          
                                       
                           
                                 2.
                              
                              
                                 Į šį priedą įtraukiamos tokios mišrios atliekos:
                                 
                                             a)
                                          
                                          
                                             mišrios atliekos, išvardytos Bazelio konvencijos B1010 ir B1050 skiltyse;
                                          
                                       
                                             b)
                                          
                                          
                                             mišrios atliekos, išvardytos Bazelio konvencijos B1010 ir B1070 skiltyse;
                                          
                                       
                                             c)
                                          
                                          
                                             mišrios atliekos, klasifikuojamos (OECD) GB040 įrašu ir išvardytos Bazelio konvencijos B1100 skiltyje, apsiribojant kietuoju cinko lydmetaliu, nuodegomis, kuriose yra cinko, degiosiomis lengvosiomis aliuminio frakcijomis (arba šlaku), išskyrus druskų šlaką, ir ugniai atsparių įdėklų atliekomis, įskaitant tiglius, padarytus iš lydyto vario;
                                          
                                       
                                             d)
                                          
                                          
                                             mišrios atliekos, klasifikuojamos (OECD) GB040 įrašu ir išvardytos Bazelio konvencijos B1070 ir B1100 skiltyse, apsiribojant ugniai atsparių įdėklų atliekomis, įskaitant tiglius, padarytus iš lydyto vario.
                                          
                                       C ir d punktų įrašai netaikomi eksportui į šalis, kurioms netaikomas OECD sprendimas.“
                              
                           
               
            
                  2)
               
               
                  Reglamento (EB) Nr. 1013/2006 VI priedas pakeičiamas taip:
                  
                     „VI PRIEDAS
                     
                        ĮRENGINIŲ, DĖL KURIŲ GAUTAS IŠANKSTINIS SUTIKIMAS, BLANKAS (14 STRAIPSNIS)
                     
                     
                                 Kompetentinga institucija
                              
                              
                                 Naudojimo įrenginys
                              
                              
                                 Atliekų identifikavimas
                              
                              
                                 Galiojimo laikotarpis
                              
                              
                                 Bendras kiekis, dėl kurio gautas išankstinis sutikimas
                              
                           
                                 Naudojimo įrenginio pavadinimas ir numeris
                              
                              
                                 Adresas
                              
                              
                                 Naudojimo operacija
                                 (ir R kodas)
                              
                              
                                 Taikomos technologijos
                              
                              
                                 (Kodas)
                              
                              
                                 Nuo
                              
                              
                                 Iki
                              
                              
                                 (Tonos (Mg))“